امریکا دولت رئیسی اوباما قیغوداش لیک بیلدیردیامریکا قوشمه ایالتلری نینگ دولت رئیسی بارک اوباما قندوز ولایتیده چیگره سیز داکترلرنینگ شفاخانه سیگه اویوشتیریلگن هجوم عاقبتیده شهید بولگن کیشی لر اوچون قیغوداش لیک بیلدیردی. اوباما تمان ترقتیلگن بیاناتده امریکا مدافعه وزیرلیگی نینگ حادثه بیلن علاقه لی تحقیق آلیب بارگن لیگی نی معلوم قیلیب، نتیجه معلوم بولگونچه بیر حکم بیریشی نینگ ممکن ایمس لیگی نی قید ایتدی. اوباما اوزعائله سی بیلن حادثه ده ضرر کورگن ملکی احالی و عائله لری اوچون دعا قیلگن لیکلرینی ایفاده ایتیب، افغانستان نینگ خوفسیزلیگی اوچون خلق ارا اورتاقلری بیلن مشترکاً افغانستان دولت رئیسی اشرف غنی نینگ حکومتی بیلن بیرگه لیکده فعالیت آلیب باررلیک لرینی بیلدیردی.بیرلشگن ملتلر انسان حق لری یوکسک کمیشنری شفاخانه گه هجوم اویوشتیریلیشی نینگ عفو ایتیلمه یه دیگن بیر گناه بولگن لیگی نی معلوم قیلدی. دوشنبه کون طالبان اداره سیگه کیرگن قندوز ولایتی ده جایلشگن چیگره سیز داکترلر شفاخانه سی گه تناون کون امریکا قوشمه ایالتلری نینگ اوچاق لری تمان هجوم اویوشتیریلگن لیگی عاقبتیده 19 کیشی ملکی احالی اولیب، 38 کیشی یره لنگن ایدی. قندوز ولایتیده توقنه شوو دوام ایتیب تورگن ایکن، حاضرگچه خوفسیزلیک تأمین ایتیلمه گن دیر.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
